b'\n_START_ARTICLE_\nKupeliavimas\n_START_PARAGRAPH_\nKupeliavimas\xc2\xa0\xe2\x80\x93 metalurginis gryninimo procesas, kai r\xc5\xabdos ar metal\xc5\xb3 lydiniai yra veikiami auk\xc5\xa1ta temperat\xc5\xabra ir kontroliuojamose s\xc4\x85lygose, siekiant atskirti tauriuosius metalus, tokius kaip auksas ar sidabras, nuo netauri\xc5\xb3j\xc5\xb3 metal\xc5\xb3 ir pusmetali\xc5\xb3, toki\xc5\xb3 kaip \xc5\xa1vinas, varis, cinkas, arsenas, bismutas ar stibis. Procesas paremtas tuo, kad brangieji metalai nesioksiduoja ir chemi\xc5\xa1kai nereaguoja taip stipriai kaip netaurieji metalai. Kontroliuojant temperat\xc5\xabr\xc4\x85, oro padavim\xc4\x85 ir naudojant papildomas med\xc5\xbeiagas, galima oksiduoti visas priemai\xc5\xa1as iki \xc5\xa1lako, kuris arba susirenka vir\xc5\xa1 lydinio arba susigeria \xc4\xaf tiglio med\xc5\xbeiag\xc4\x85._NEWLINE_Jau nuo ankstyvojo bronzos am\xc5\xbeiaus \xc5\xa1is procesas buvo naudojamas sidabro gryninimui i\xc5\xa1 i\xc5\xa1lydytos \xc5\xa1vino r\xc5\xabdos, turtingos sidabru (Galeno). Viduram\xc5\xbeiais ir Renesanso epochoje, kupeliavimas buvo vienas i\xc5\xa1 labiausiai paplitusi\xc5\xb3 tauri\xc5\xb3j\xc5\xb3 metal\xc5\xb3 gryninimo proces\xc5\xb3. Nuo t\xc5\xb3 laik\xc5\xb3 kupeliavimas naudojamas kaip tiksliausias tauri\xc5\xb3j\xc5\xb3 metal\xc5\xb3 kiekio nustatymo metodas. Tai ir dabar naudojamas metodas, kur\xc4\xaf apibr\xc4\x97\xc5\xbeia Lietuvos respublikos standartas LST EN ISO 11426 (tarptautinis atitikmuo ISO 11426).'